Máme šťastie drahá, do vienka sme dostali normálnu pokožku. Nezačervená sa, nezapaľuje sa, bez vyrážok. Jednoducho od prírody nádherná. Ale neber to ako samozrejmosť. Pýcha predchádza pád. Preto buďme zo srdiečka vďačné a preventívne sa o ňu postarajme. S mojim hojnou dávkou svetlicového oleja svoju pokožku udržíš zdravú a normálnu po celý čas. Poďakovať sa môžeme kyseline linolovej, ktorá vytvára na tvojej pokožke aj pleti ochrannú vrstvu. Zabraňuje zápalom, ekzémom aj akné. A ešte sa tak ľahko vstrebáva. Aj práve kvôli našej prirodzene krásnej pokožke sme aké sme, kdekoľvek prídeme.
Si moja najlepšia priateľka, žena plná energie, nápaditá, veselá. Kde sa objavíš, tam s tebou príde nespútaná energia. Letný, sladký živel. Rozžiariš aj tie najtmavšie zákutia. Tak ako názov napovedá, svetlicový olej je nekonečný zdroj svetla pre tvoje vlásky a pokožku.
Čoho sa dotkne, to ožije a rozjasní sa. Stačí jedno pohladenie melónovej Martinky. Tvoja pokožka odhalí saténovú hebkosť, ktorá sa už dávno pýtala na povrch.
Svojou sviežosťou lietaš vysoko nad ostatnými a vedieš ich správnou cestou. Cestou hebkej, jemnej a zdravej pokožky. Chodníčkom lesklých voňavých vláskov. Už po zbytok všetkých dní.
Užívaš si to a robíš to pre seba, lebo si to zaslúžiš.
Použitie: Naneste jemnú vrstvu suchého oleja na ruky alebo pokožku a dobre rozotrite alebo votrite do vlhkých vlasov do dĺžky, alebo suchých na končeky vlasov. Vyhnite sa kontaktu s očami a sliznicami. Skladujte na suchom a tmavom mieste izbovej teploty.
Vôňa: Ľahká ovocná vôňa medového žltého melónu. Nie moc silná, nie moc slabá. Tvoja vysnívaná.